Title: ระเบียบเทศบาลเมืองบ้านบึง ว่าด้วยหลักเกณฑ์และวิธีการจัดหาประโยชน์ในทรัพย์สินของเทศบาล พ.ศ. 2547

ระเบียบเทศบาลเมืองบ้านบึง

ระเบียบเทศบาลเมืองบ้านบึง
ว่าด้วยหลักเกณฑ์และวิธีการจัดหาประโยชน์ในทรัพย์สินของเทศบาล
พ.ศ.
๒๕๔๗[๑]

โดยที่เป็นการสมควรวางหลักเกณฑ์และวิธีการในการจัดหาประโยชน์ในทรัพย์สินของเทศบาลให้เหมาะกับสภาพการณ์ปัจจุบัน

อาศัยอำนาจตามความในข้อ ๒๕ แห่งระเบียบกระทรวงมหาดไทยว่าด้วยการจัดหาประโยชน์ในทรัพย์สินขององค์กรปกครองส่วนท้องถิ่น
พ.ศ. ๒๕๔๓ และมาตรา ๖๐ แห่งพระราชบัญญัติเทศบาล พ.ศ. ๒๔๙๖
(รวมทั้งที่แก้ไขเพิ่มเติมใหม่ถึง พ.ศ. ๒๕๔๖)
เทศบาลเมืองบ้านบึงจึงออกระเบียบนี้ไว้ ดังต่อไปนี้

ข้อ ๑
 ระเบียบนี้เรียกว่า ระเบียบเทศบาลเมืองบ้านบึง
ว่าด้วยหลักเกณฑ์และวิธีการจัดหาประโยชน์ในทรัพย์สินของเทศบาล พ.ศ. ๒๕๔๗

ข้อ ๒
 ระเบียบนี้ให้ใช้บังคับถัดจากวันที่ได้ประกาศไว้โดยเปิดเผย
ณ สำนักงานเทศบาลเมืองบ้านบึง แล้วเจ็ดวัน

ข้อ ๓
 บรรดาระเบียบ ข้อบังคับ
คำสั่งใดที่ขัดหรือแย้งกับระเบียบนี้หรือที่มีกำหนดไว้แล้วในระเบียบนี้
ให้ใช้ระเบียบนี้แทน

ข้อ ๔
 ให้นายกเทศมนตรีเมืองบ้านบึงรักษาการตามระเบียบนี้
และให้มีอำนาจตีความวินิจฉัยปัญหาเพื่อดำเนินการให้เป็นไปตามระเบียบนี้
นายกเทศมนตรี
อาจมอบอำนาจเรื่องใดเรื่องหนึ่งตามระเบียบนี้ให้รองนายกเทศมนตรี หรือหัวหน้าส่วนราชการได้

หมวด
๑

บททั่วไป

ข้อ ๕
 ในระเบียบนี้
ทรัพย์สิน หมายความว่า
สังหาริมทรัพย์ซึ่งเป็นทรัพย์สินของเทศบาล
ประโยชน์ตอบแทน หมายความว่า
ค่าเช่า เงิน สิ่งของ หรือสิทธิอย่างอื่น
ที่ให้เป็นการตอบแทนการใช้ประโยชน์ในทรัพย์สิน
เทศบาล หมายความว่า
เทศบาลเมืองบ้านบึง และให้หมายความถึงสำนัก กอง ฝ่าย งาน และส่วนราชการที่เรียกชื่ออย่างอื่นแต่มีฐานะเทียบเท่าสำนัก
กอง ฝ่าย งาน
ในสังกัดเทศบาลเมืองบ้านบึงซึ่งมีทรัพย์สินอยู่ในข่ายที่จัดหาประโยชน์ได้
ผู้บริหารท้องถิ่น หมายความว่า
นายกเทศมนตรีเมืองบ้านบึง
หัวหน้าส่วนราชการ หมายความว่า
ปลัดเทศบาล รองปลัดเทศบาล
ผู้อำนวยการกองหัวหน้าสำนักหรือตำแหน่งที่เรียกชื่ออย่างอื่นในสังกัดสำนักงานเทศบาลเมืองบ้านบึง
ซึ่งมีทรัพย์สินอยู่ในข่ายที่สามารถจัดหาประโยชน์ได้

หมวด
๒

การจัดหาประโยชน์ในทรัพย์สิน

ข้อ ๖
 การให้เช่าสังหาริมทรัพย์ของเทศบาลให้ดำเนินการโดยข้อตกลงเป็นสัญญา
และให้ผู้บริหารท้องถิ่นเป็นผู้อนุมัติ

ข้อ ๗
 ภายใต้บังคับตามข้อ ๖
การให้เช่าทรัพย์สินให้ดำเนินการตามขั้นตอน ดังต่อไปนี้
(๑) ผู้เช่าต้องมายื่นคำร้องขอเช่าที่เทศบาล
(๒) ผู้เช่าต้องจัดหาพาหนะมารับและส่งคืนทรัพย์สินที่เช่าเอง
ยกเว้นเป็นการเช่ารถยนต์
(๓) เงื่อนไขอื่น ๆ ตามที่หัวหน้าส่วนราชการกำหนด
เมื่อได้รับคำร้องตามวรรคหนึ่ง
ให้เสนอคำร้องนั้นต่อหัวหน้าส่วนราชการ
เมื่อหัวหน้าส่วนราชการพิจารณาแล้วเห็นว่าควรที่จะจัดหาประโยชน์ตามคำร้องได้
ให้ส่งเรื่องทั้งหมดให้ผู้บริหารท้องถิ่นพิจารณา

หมวด
๓

การใช้และการส่งคืน

ข้อ ๙
 การใช้สังหาริมทรัพย์ที่เช่าให้ใช้ตามวัตถุประสงค์แห่งทรัพย์สินนั้น

ข้อ ๑๐
 การใช้ทรัพย์สินที่เช่าที่เป็นยานพาหนะให้ใช้เฉพาะในเขตเทศบาล
หรือในลักษณะไป-กลับระยะทางไม่เกินสามสิบกิโลเมตร
เว้นแต่ผู้บริหารท้องถิ่นจะเห็นสมควรอย่างอื่นเป็นรายกรณีไป

ข้อ ๑๑
 ให้ผู้เช่าบำรุงรักษาทรัพย์สินที่เช่าให้อยู่ในสภาพดีตลอดระยะเวลาที่เช่า
เมื่อสิ้นสุดระยะเวลาเช่าให้ผู้เช่าส่งคืนทรัพย์สินที่เช่าในสภาพเหมือนเช่นที่รับมอบไป

ข้อ ๑๒
 ระหว่างระยะเวลาเช่ายังไม่สิ้นสุดลงหากเกิดความเสียหายขึ้นแก่ทรัพย์สินที่เช่าไม่ว่ากรณีใด
ๆ แม้เป็นเหตุสุดวิสัย ให้ผู้เช่าแจ้งเหตุนั้นให้เทศบาลทราบโดยไม่ชักช้า

ข้อ ๑๓
 เมื่อได้รับแจ้งตามข้อ ๑๒
ให้หัวหน้าส่วนราชการไปตรวจสอบความเสียหายนั้นและให้แจ้งผู้เช่าทำการซ่อมแซมทรัพย์สินนั้นให้อยู่ในสภาพเรียบร้อยเหมือนเวลาที่ได้รับมอบไปด้วยค่าใช้จ่ายของผู้เช่าเองแล้วรายงานให้ผู้บริหารท้องถิ่นทราบ
หากผู้เช่าไม่ทำการซ่อมแซมให้นำความในข้อ ๑๔ มาใช้บังคับ

ข้อ ๑๔
 เมื่อการเช่าสิ้นสุดลงไม่ว่ากรณีใด ๆ
ให้ผู้เช่าส่งมอบทรัพย์สินที่เช่าในสภาพเรียบร้อยปราศจากความชำรุดบกพร่องหรือความเสียหายใด
ๆ
ถ้าเกิดความชำรุดบกพร่องหรือความเสียหายขึ้นให้ผู้เช่าซ่อมแซมแก้ไขให้อยู่ในสภาพเรียบร้อยก่อนส่งมอบด้วยค่าใช้จ่ายของผู้เช่าเอง
หากผู้เช่าไม่ทำการซ่อมแซม
ให้บังคับให้ผู้เช่าทำการซ่อมแซมหรือบังคับเอาเงินค่าซ่อมแซมจากผู้เช่า
หรือแจ้งความดำเนินคดีแก่ผู้เช่าแล้วแต่กรณี

ข้อ ๑๕
 เมื่อสัญญาเช่าสิ้นสุดลงและผู้เช่าไม่ส่งมอบทรัพย์สินคืนในเวลาที่ระบุในสัญญาให้ผู้เช่าชำระค่าปรับในอัตราร้อยละสิบต่อวันของราคาค่าเช่าที่ระบุในสัญญา
เว้นแต่จะมีเหตุอันสมควรและได้แจ้งเหตุนั้นให้หัวหน้าส่วนราชการทราบแล้ว

หมวด
๔

ค่าธรรมเนียม

ข้อ ๑๖
 ค่าเช่าทรัพย์สินให้เป็นไปตามบัญชีอัตราค่าธรรมเนียมแนบท้ายระเบียบนี้

ประกาศ
ณ วันที่ ๑๗ มีนาคม พ.ศ. ๒๕๔๗
สุรสิตย์
 กังวลกิจ
นายกเทศมนตรีเมืองบ้านบึง

[เอกสารแนบท้าย]

๑. 
บัญชีอัตราค่าธรรมเนียม 

(ดูข้อมูลจากภาพกฎหมาย)

ปริยานุช/ผู้จัดทำ
๒๘
เมษายน ๒๕๕๒

[๑]
ราชกิจจานุเบกษา เล่ม ๑๒๖/ตอนที่ ๓๙ ง/หน้า ๑/๙ เมษายน ๒๕๕๒